
Iran / Varusmiehet basij-joukoissa ja vuoden 2022 mielenosoitukset
Iran / Conscripts in the Basij forces and the 2022 protests

Kysymykset
1. Onko basij-joukkoihin värvätty asevelvollisuuttaan suorittavia vuoden 2022 syksyn mielenosoitusten aikaan? Ovatko mahdolliset rekrytoinnit perustuneet vapaaehtoisuuteen?
2. Millainen rooli asevelvollisilla yleensä ja basijiin värvätyillä asevelvollisilla erityisesti oli vuoden 2022 mielenosoitusten tukahduttamisessa? Onko tiedossa mielenosoittajiin kohdistuneita oikeudenloukkauksia, joihin ovat syyllistyneet nimenomaisesti asevelvolliset?
3. Millaiset ovat basij-joukkojen jäsenyyskäytännöt? Kuuluuko basijiin liittynyt jäsen organisaatioon ellei eroa siitä, vai ovatko jäsenyydet määräaikaisia? Onko tiedossa, että jäsenyyskäytäntöihin olisi tehty asevelvollisten kohdalla poikkeuksia?

 Questions
1. Have the Basij forces recruited conscripts during the fall 2022 demonstrations? Were the recruitments voluntary? 
2. What kind of role did conscripts in general and the Basij conscripts in particular play in the repression of the fall 2022 demonstrations? Are there reports of conscripts committing human rights violations against the protesters?
3. How does the Basij membership work? Is the Basij membership permanent or temporary? Are there exceptions in the case of conscripts?

[bookmark: _Hlk129259295]Onko basij-joukkoihin värvätty asevelvollisuuttaan suorittavia vuoden 2022 syksyn mielenosoitusten aikaan? Ovatko mahdolliset rekrytoinnit perustuneet vapaaehtoisuuteen?

[bookmark: _Hlk242690967]Vallankumouskaartin alaisuuteen kuuluvat puolisotilaalliset basij-joukot ovat  vapaaehtoistoimintaan perustuva järjestö.[footnoteRef:1] Toisin kuin Iranin viralliset asevoimat[footnoteRef:2] basij-joukot eivät keskeisesti tukeudu toiminnassaan asevelvollisuuttaan suorittaviin, vaan ne houkuttelevat tukikohtiinsa jäseniä paitsi ideologisin ja uskonnollisin perustein myös tarjoamiensa etuuksien avulla.[footnoteRef:3] Asepalvelukselta välttyminen tunnetaan yleisenä motiivina basij-joukkoihin liittymiselle, sillä järjestön aktiiviset jäsenet saavat helpotuksia[footnoteRef:4] palveluksen suorittamisen ehtoihin. Yli viisi vuotta basij-joukoissa aktiivisesti toimineilla tai muuten järjestössä merkittäviä suhteita solmineilla saattaa olla mahdollisuus välttyä asepalvelukselta jopa kokonaan. Lisäksi basijin jäsenet pääsevät muita todennäköisemmin toivomaansa palveluspaikkaan.[footnoteRef:5] Vallankumouskaartiin asepalvelustaan suorittavat valitaan ensisijaisesti aktiivisten basij-jäsenten keskuudesta, ja vallankumouskaartissa asepalveluksensa suorittaneilla on hyvät mahdollisuudet työllistyä joukkoihin myös jatkossa.[footnoteRef:6] Palvelusajan loputtua asevelvollisille myönnettävää asevelvollisuuden suorittamiskorttia (Kart-e Payan-e Khedmat) voi yleensä pitää merkkinä siitä, että henkilön työura asevoimissa on päättynyt.[footnoteRef:7] Kortista ei käy ilmi, missä asevoimissa asepalvelus on suoritettu, vaan kaikille myönnetään samansisältöinen kortti.[footnoteRef:8]  [1:  Basij-järjestö (persiaksi Sazman-e Basij-e Mostaza’fin, englanniksi Organization for the Mobilization of the Oppressed) on pian vuoden 1979 islamilaisen vallankumouksen jälkeen perustettu, sadoista tuhansista jäsenistä koostuva siviili- ja sotilaallisiin tarkoituksiin monipuolisesti hyödynnetty laaja organisaatio. Lisätietoa järjestöstä ja sen historiasta ks. Golkar 2015. ]  [2:  Iranin viralliset asevoimat koostuvat armeijasta (Artesh), poliisivoimista (Famandehi-ye Entezami-ye Jomhuri-ye Islami, FARAJA) ja vallankumouskaartista (Sepah-e Pasdaran-e Enghelab-e Eslami).]  [3:  Middle East Journal/ Ostovar 2013, s. 350–351. ]  [4:  Basijin aktiiviset jäsenet voivat saada enintään kuuden kuukauden vähennyksen asepalvelusaikaansa ja vähimmillään vapautuksen kahden kuukauden sotilasleiristä, jota pidetään yleensä asepalveluksen raskaimpana vaiheena. (Avije 12.8.2025; Sarbaz Moshaver 06/2026).]  [5:  Middle East Journal/ Ostovar 2013, s. 350–351. ]  [6:  Avije 30.6.2026; Washington Institute for Middle and Near East Policy/ Golkar 2020, s. 13.]  [7:  Foreign Policy/ Golkar & Aarabi 30.1.2023. ]  [8:  Iran Moshavere (päiväämätön).] 

Iranissa on vuodesta 2020 lähtien ollut käynnissä asepalveluksen välttelijöille suunnattu erityinen ohjelma (Tarh-e Ansar), joka tarjoaa mahdollisuuden asepalveluksen suorittamiseen joko vallankumouskaartissa tai basij-joukoissa kevennetyin ehdoin omalla kotipaikkakunnalla.[footnoteRef:9] Ohjelma on tarkoitettu 26–30-vuotiaille asevelvollisille, jotka ovat vältelleet asepalveluksen suorittamista vähintään kahdeksan vuoden ajan. Ohjelmaan osallistuvilta asevelvollisilta edellytetään liittymistä basij-joukkojen jäseneksi.[footnoteRef:10] Asepalveluksen voi suorittaa vallankumouskaartissa tai basij-tukikohdassa joustavin ehdoin osa-aikaisena tai täysiaikaisena, eikä siihen kuulu kahden kuukauden sotilasleiriosuutta. Ohjelmaan pääsee mukaan lähettämällä hakemuksen joko kotipaikkakuntansa vallankumouskaartin tai basijin tukikohtaan. Tehtävät määritetään hakijoiden osaamisen mukaan.[footnoteRef:11] Ansar-ohjelman suorittaneet saavat palveluksen päätettyään samanlaisen asevelvollisuuden suorittamiskortin (kart-e payan-e khedmat) kuin muutkin asevelvolliset.[footnoteRef:12] [9:  Mashregh News 7.8.2024.]  [10:  Iran Estekhdam 26.12.2025.]  [11:  Iran Moshavere (päiväämätön); Sarbaz Moshaver 05/2026. ]  [12:  Moshavere Hoquqi Dina (päiväämätön).] 


Millainen rooli asevelvollisilla yleensä ja Basijiin värvätyillä asevelvollisilla erityisesti oli vuoden 2022 mielenosoitusten tukahduttamisessa? Onko tiedossa mielenosoittajiin kohdistuneita oikeudenloukkauksia, joihin ovat syyllistyneet nimenomaisesti asevelvolliset?
Moraalipoliisin pahoinpitelemän kurdinaisen Zhina Mahsa Aminin kuolemasta käynnistyneisiin, naisten ja vähemmistöjen asemaan keskittyneisiin ”Nainen Elämä Vapaus”[footnoteRef:13] -mielenosoituksiin osallistui satoja tuhansia iranilaisia syyskuusta joulukuuhun 2022 saakka.[footnoteRef:14] Sekä Yhdistyneet kansakunnat (YK) että useat ihmisoikeusjärjestöt ovat raporteissaan pyrkineet selvittämään mahdollisimman tarkasti Iranin turvallisuusjoukkojen mielenosoitusten yhteydessä tekemiä oikeudenloukkauksia.[footnoteRef:15] Amnesty Internationalin syyskuussa 2026 julkaiseman laajan tutkimuksen mukaan Iranin turvallisuusjoukot tappoivat mielenosoitusten yhteydessä ainakin 377[footnoteRef:16] mielenosoittajaa tai sivullista 26 maakunnassa pääosin ampumalla.[footnoteRef:17] Enemmistö kuolleista oli etniseltä taustaltaan kurdeja ja beluthseja.[footnoteRef:18] Turvallisuusjoukot tulittivat konekivääreillä ja käsiaseilla kohti mielenosoittajia ja ohikulkijoita ainakin 15 eri kaupungissa 10 maakunnassa[footnoteRef:19] mielenosoitusten tukahduttamisen keinona.[footnoteRef:20] Turvallisuusjoukot ampuivat mielenosoittajia tahallisesti myös haulikoilla, paintball-aseilla, metalli- ja kumiluodeilla sekä kyynelkaasukranaateilla kasvoihin, silmiin ja muihin herkkiin paikkoihin aiheuttaen pysyviä vammoja.[footnoteRef:21] Iranin turvallisuusjoukot pidättivät mielenosoitusten yhteydessä kymmeniä tuhansia ihmisiä. Pidätysten yhteydessä raportoitiin laajasti kidutuksesta, raiskauksista, tahdonvastaisista katoamisista sekä muusta kaltoinkohtelusta.[footnoteRef:22]  [13:  Kurdiksi Zhin, Zhian, Azadi, persiaksi Zan, Zendegi, Azadi ja englanniksi Woman Life Freedom (WLF).]  [14:  Amnesty International 6.12.2023, s. 21.]  [15:  UN HRC 19.3.2024; Amnesty International 16.9.2026, 6.12.2023; IranWire & IHRDC 09/2025, Justice for Iran 03/2024; CHRI & KHRN 09/2023.]  [16:  Lisäksi Amnesty International tutki 150 muun henkilön kuolemaa, joista järjestö ei pystynyt löytämään riittävästi todistusaineistoa vahvistamaan, että kuolema oli Iranin turvallisuusjoukkojen aiheuttama ja liittyi vuoden 2022 mielenosoituksiin. Amnesty International kohtasi vaikeuksia kuolemantuottamusten tutkimisessa Sistan-Baluchistanin maakunnassa.]  [17:  Amnesty International 16.9.2026, s. 29 – 30, 68–71. ]  [18:  Amnesty International 16.9.2026, s. 39–40. ]  [19:  Mazandaran, Sistan-Baluchistan, Länsi-Azerbaidzhan, Teheran, Kurdistan, Khuzestan, Gilan, Isfahan, Kermanshah ja Fars.]  [20:  Justice for Iran 03/2024, s. 8.]  [21:  IranWire & IHRDC 09/2025, s. 5.]  [22:  Amnesty International 16.9.2026, s. 824.] 

Kaikkein vakavimmat mielenosoittajia vastaan kohdistetut väkivallan muodot raportoitiin etnisten vähemmistöjen asuttamista Kurdistanin, Kermanshahin, Länsi-Azerbaidzhanin ja Sistan-Baluchistanin maakunnista.[footnoteRef:23] Yli puolet mielenosoittajien kuolemaan johtaneista tilanteista tapahtui mielenosoitusten alkuvaiheessa syyskuussa 2022.[footnoteRef:24] Amnesty International on laajassa mielenosoitusten tapahtumia koskevassa selvityksessään nimennyt kaikkein vakavimmista teoista vastuussa olevat 33 vallankumouskaartin komentajaa, 27 poliisivoimien komentajaa sekä 25 sisäministeriön viranomaista.[footnoteRef:25] Vakavimmista rikoksista vastuussa olevien joukossa on mainittu myös 18 Kurdistanin, Länsi-Azerbaidzhanin ja Kermanshahin maakunnissa toiminutta basij-joukkojen komentajaa.[footnoteRef:26] Oikeudenloukkauksiin syyllistyi sekä matala- että korkea-arvoisia turvallisuusjoukkojen jäseniä[footnoteRef:27], ja suuri osa tekijöistä on jäänyt tunnistamatta.[footnoteRef:28] [23:  Amnesty International 16.9.2026, s.  30–31, 855.]  [24:  Amnesty International 16.9.2026, s. 29.]  [25:  Amnesty International 16.9.2026, s. 857–861, 887–888.]  [26:  Amnesty International 16.9.2026, s. 962–964. ]  [27:  Amnesty International 6.12.2023, s. 34.]  [28:  Amnesty International 6.12.2023, s. 29.] 

Basij-joukot olivat Iranin poliisivoimien ja vallankumouskaartin ohella keskeisessä roolissa vuoden 2022 mielenosoitusten tukahduttamisessa[footnoteRef:29] etenkin kaduilla ja yliopistoilla[footnoteRef:30]. Basij-joukkojen tukikohdista ammuttiin mielenosoittajia kohti tappavilla aseilla[footnoteRef:31] ja useissa tapauksissa myös haulikoilla ja kumiluodeilla[footnoteRef:32]. Basij-joukot osallistuivat laajasti mielenosoittajien pidätyksiin[footnoteRef:33], joiden yhteydessä joukkojen jäsenten on raportoitu syyllistyneen fyysiseen ja seksuaaliseen väkivaltaan.[footnoteRef:34] Amnesty International on raportoinut tunnistamatta jääneiden basij-joukkojen jäsenten syyllistyneen väkivaltaisiin pidätyksiin[footnoteRef:35], kidutukseen[footnoteRef:36] sekä joukkoraiskauksiin[footnoteRef:37] vuoden 2022 mielenosoitusten yhteydessä.[footnoteRef:38]  [29:  Reuters 22.9.2022; UN HRC 19.3.2024, kohta 463.]  [30:  DOMES/ Golkar 03/2026, s 6.]  [31:  UN HRC 19.3.2024, kohta 488, 506.]  [32:  UN HRC 19.3.2024, kohta 494.]  [33:  UN HRC 19.3.2024, kohta 640.]  [34:  UN HRC 19.3.2024, kohta 806; Amnesty International 16.9.2026, s. 206.]  [35:  Amnesty International 6.12.2023, s. 57, 61, 67.]  [36:  Amnesty International 6.12.2023, s. 30–31, 52, 65.]  [37:  Amnesty International 6.12.2023, s. 40–41.]  [38:  Amnesty International 6.12.2023, s. 61, 67.] 

Epävirallisen organisaationsa takia basij-joukot voivat toimia konfliktitilanteissa melko itsenäisesti virallisen komentoketjun ulkopuolella.[footnoteRef:39] Vuoden 2022 mielenosoitusten tukahduttamiseen osallistui huomattavasti tavallisiin vaatteisiin pukeutuneita turvallisuusjoukkojen jäseniä ilman tunnistettavia uniformuja. Näiden joukossa on ollut myös basijeja, joista osan kohdalla viranomaiset ovat myöntäneet heidän toimineen omavaltaisesti.[footnoteRef:40] Basij-joukoissa toimii laajasti 12-17-vuotiaita alaikäisiä.[footnoteRef:41] Alle 15-vuotiaiden sotilaiden mukana olosta turvallisuusjoukkojen keskuudessa vuoden 2022 mielenosoitusten tukahduttamisen yhteydessä on raportoitu ainakin yhdeksässä[footnoteRef:42] maakunnassa.[footnoteRef:43] Alaikäisten laaja käyttö mielenosoitusten tukahduttamisen yhteydessä voi viitata siihen, että joukoissa on ollut henkilöstövajausta[footnoteRef:44],  mutta toisaalta kyseessä on myös tyypillinen basi-joukkojen toimintatapa[footnoteRef:45].  [39:  Middle East Journal/ Ostovar 2013, s. 358.]  [40:  Iran International 19.10.2022; 5.3.2023; IranWire 25.9.2022.]  [41:  IranWire 2023.]  [42:  Teheran, Isfahan, Itä-Azerbaidzhan, Länsi-Azerbaidzhan, Qom, Kurdistan, Golestan, Sistan-Baluchistan ja Mazandaran.]  [43:  Justice for Iran 06/2024, s. 9.]  [44:  Al-Monitor 20.10.2022; Radio Farda 26.9.2022.]  [45:  Justice for Iran 06/2024, s. 226 – 227. ] 

Mielenosoitusten tukahduttamista käsittelevät raportit eivät nosta esiin asevelvollisten merkittävää roolia oikeudenloukkausten takana.[footnoteRef:46] Amnesty International on dokumentoinut yksittäisiä todistajanlausuntoja, jotka ovat erikseen maininneet asevelvollisen mukana olosta väkivaltaisissa pidätystilanteissa. Todistajanlausunnoista ei kuitenkaan käy ilmi, että asevelvolliset olisivat itse osallistuneet pidätystilanteissa tapahtuneisiin väkivallantekoihin.[footnoteRef:47] [46:  UN HRC 19.3.2024; Amnesty International 16.9.2026; Justice for Iran 03/2024.]  [47:  Amnesty International 6.12.2023, s. 70–71.] 


Millaiset ovat basij-joukkojen jäsenyyskäytännöt? Kuuluuko basijiin liittynyt jäsen organisaatioon, ellei eroa siitä, vai ovatko jäsenyydet määräaikaisia? Onko tiedossa, että jäsenyyskäytäntöihin olisi tehty asevelvollisten kohdalla poikkeuksia?
Jäsenyys basij-joukoissa perustuu vapaaehtoisuuteen ja on useimmille palkatonta.[footnoteRef:48] Vallankumouskaartin ja sen alaisten joukkojen työsuhteista säätävä laki ei mainitse poikkeuksista asevelvollisten kohdalla.[footnoteRef:49] Asevelvollisten Tarh-e Ansar -ohjelma (ks. kysymys 1) basij-joukoissa edellyttää jäseneksi liittymistä.[footnoteRef:50] [48:  Middle East Journal/ Ostovar 2013, s. 353.]  [49:  Iran 1993.]  [50:  Iran Estekhdam 26.12.2025.] 

Arviot basij-joukkojen jäsenmäärästä vaihtelevat useasta miljoonasta satoihin tuhansiin jäseniin, joista noin 500 000 – 1 000 000 on aktiivisia jäseniä ja 200 000 palkattuja tai erikoisjoukkojen jäseniä.[footnoteRef:51] Basij-joukkojen jäsenet jakautuvat neljään eri kategoriaan: [51:  Golkar 2015, s. 52–53; Reuters 22.9.2022; DIA 2019, s. 11, 80.] 

· Tavalliset basijit (basij-e addi) toimivat joukoissa satunnaisesti vapaaehtoispohjalta ja ovat saaneet vain perustason ideologisen ja poliittisen koulutuksen.
· Aktiiviset basijit (basij-e fa’al) toimivat vapaaehtoispohjalta mutta säännöllisesti. 
· Erikois-basijit (basij-e vizhe) ovat palkallisessa, yleensä viisi vuotta kerrallaan jatkuvassa työsuhteessa. Basij-tukikohtien komentajat kuuluvat erikois-basijien tasolle ja ovat palkallisessa työsuhteessa vallankumouskaartissa.
· palkatut basijit (basij-e fa’al-e moasser) ovat vuosi kerrallaan jatkuvassa palkallisessa työsuhteessa[footnoteRef:52] [52:  Iran 1993 § 13; Golkar 2015, s. 47–53. ] 

Yksilöiden syyt basij-joukkoihin liittymiselle ovat joko ideologisia tai perustuvat järjestön jäsenilleen tarjoamiin etuihin, kuten vallankäyttöön, opiskelupaikkoihin, helpotuksiin asevelvollisuuden suorittamisessa, sosiaalisiin hyötyihin sekä työllistymismahdollisuuksiin.[footnoteRef:53] Basij-joukkoihin perehtyneiden kansainvälisten asiantuntijoiden Saeid Golkarin ja Afshon Ostovarin mukaan enemmistö basijin jäsenistä liittyy nykyisin järjestöön sen tarjoamien etujen tai vaikutusvallan toivossa ilman voimakasta ideologiaa.[footnoteRef:54] Basij-joukot ovat organisaatiokulttuuriltaan hyvin epämuodollinen yhteisö, jonka komentajilla on paljon vaikutusvaltaa omien tukikohtiensa toimintatapoihin ja painotuksiin.[footnoteRef:55] Basijin toiminta perustuu pitkälti sen jäsenten keskenään muodostamiin epämuodollisiin suhteisiin.[footnoteRef:56] [53:  Golkar 2015, s. 177–191. ]  [54:  Golkar 2015, s. 188 – 191; Middle East Journal/ Ostovar 2013, s. 353.  ]  [55:  Middle East Journal/ Ostovar 2013, s. 361.]  [56:  Middle East Journal/ Ostovar 2013, s. 360.] 

Basij-joukkoihin voi liittyä joko omalla kotialueella sijaitsevassa tukikohdassa, työpaikalla tai opiskelupaikassa.[footnoteRef:57] Basij-joukkoihin liitytään ensin tavalliseksi jäseneksi (basij-e addi). Tavallisen tason basij-jäsenkortin saavat kaikki, jotka ovat suorittaneet 18 tuntia kestävän peruskoulutuksen, jonka jälkeen jäseniltä edellytetään osallistumista tukikohdassa järjestettävään toimintaan muutaman tunnin ajan kuukaudessa.[footnoteRef:58] Kun uusi tavallisen tason jäsen on ollut mukana toiminnassa vähintään kuusi tuntia viikossa kuuden kuukauden ajan, hänestä voi tulla aktiivisen tason jäsen (basij-e fa’al).[footnoteRef:59] Aktiivisen tason basijit ovat vähintään 15-vuotiaita ja heidän täytyy statuksensa säilyttämiseksi osallistua ainakin kuusi tuntia viikossa tukikohdassa tapahtuvaan toimintaan ja kolme tuntia viikossa ideologisiin ja poliittisiin koulutuksiin.[footnoteRef:60] Aktiivisen basijin jäsenkortti tulee uusia säännöllisin väliajoin.[footnoteRef:61] Basij-joukkojen aktiiviset jäsenet saavat ideologisten oppituntien lisäksi ainakin ampuma-ase- ja taistelukoulutusta sekä pidätysten ja tarkastusten tekoon tähtäävää koulutusta.[footnoteRef:62] Aktiivisten basijien toiminnan painotukset voivat vaihdella heidän osaamisensa ja mielenkiinnon kohteiden sekä komentajan ja tukikohdan painotusten mukaan kulttuurisista ja uskonnollisista aktiviteeteista moraalipartioihin ja aseellisiin tehtäviin.[footnoteRef:63] Aktiiviset basijin jäsenet voivat hakea myös aseenkantolupaa.[footnoteRef:64] Basij-tukikohtien komentajat kokoavat aktiivisten basijiensa joukosta ryhmän, jonka vastuulle ensisijaisesti kuuluvat taistelutilanteet ja muut turvallisuuden ylläpitoon liittyvät tehtävät. Nämä ryhmät muodostavat mielenosoitusten tukahduttamiseen erikoistuneet Imam Ali – ja Beit al-Moghaddas -joukot.[footnoteRef:65] [57:  Golkar 2015, s. 37–46. ]  [58:  Golkar 2015, s. 47–48. ]  [59:  Avije 23.7.2026.]  [60:  Golkar 2015, s. 48–49. ]  [61:  Amnesty International 23.9.2026, s. 594.]  [62:  Middle East Journal/ Ostovar 2013, s. 356.]  [63:  Avije 23.7.2026.]  [64:  IranWire 9.4.2019.]  [65:  Amnesty International 23.9.2026, s. 594–599. ] 

Basij-joukoilla on erilliset taisteluihin ja turvallisuuden ylläpitoon koulutetut erikoisjoukot, joihin kuuluu Imam Hussein[footnoteRef:66] -, Imam Ali[footnoteRef:67] -, Beit al-Moghaddas- sekä Fatehin-[footnoteRef:68], Saberin-[footnoteRef:69] ja Navvab[footnoteRef:70] -erikoisyksiköt. Muut basijit mobilisoidaan tilanteen niin vaatiessa omien turvallisuusyksiköidensä kautta.[footnoteRef:71]  [66:  Amnesty International 23.9.2026, s. 601–603; United against Nuclear Iran/ Golkar & Aarabi 01/2026, s. 14.]  [67:  United against Nuclear Iran/ Golkar 2026, s. 58.]  [68:  Amnesty International 23.9.2026, s. 603–605; Iran Focus 13.12.2022; Justice for Iran 03/2024, s. 52. ]  [69:  Amnesty International 23.9.2026, s. 607–608. ]  [70:  United against Nuclear Iran/ Golkar & Aarabi 01/2026, s. 15.]  [71:  Amnesty International 23.9.2026, s. 605–608.] 

